鏗鏘集

《**鏗鏘集**》（，1996年前英文名係）係香港電台電視部製作嘅每週新聞紀錄片電視節目，內容圍繞香港政治、經濟、教育、社會民生、弱勢社群、環保、中國現況、國際視野等等，議題廣泛。節目模式同後嚟無綫電視嘅《新聞透視》、《星期×檔案》系列同埋Now TV嘅《經緯線》相似。節目响1978年3月5日首播，首集名爲《金飯碗》，係香港最長壽嘅新聞紀錄片電視節目，過去多年曾經得到多個國際新聞、傳媒等獎項。

## 歷史
曾經爲《鏗鏘集》擔任旁述嘅有李學儒、殷巧兒、劉家傑、陳志雲、陳耀華、張炳強、鍾子綸、張國良、韋以莊、李慧妍、鄧藹霖、林武山、潘福炎、王永祥、黃麗娟、許金峰、葉冠霖、周萬聰、蘇敬恆等等，而家嘅旁述就係衛立言。

### 節目演變
《鏗鏘集》開播初期，主要有戲劇等成份，亦曾經拍攝藝人MV，其後節目經過多次改革，逐漸演變爲紀錄片同幕後解說相結合嘅時事節目。1978年蕭景路拍過一集《冥》，探討殯儀館、燒衣等文化，嗰集由黃曼梨旁述。

《鏗鏘集》曾經喺1990年11月至1996年5月期間唔定時推出《鏗鏘集·兒童系列》，內容主要圍繞香港本地兒童成長。

《鏗鏘集》自開播以嚟，從來冇安排喺麗的電視第一台（後改名亞洲電視中文台／黃金台／本港台）播映；但1986年底至1992年底期間，亞洲電視英文台／鑽石台（1989年2月改名「國際台」）曾經偶然播放過節目嘅英文版Hong Kong Connection，並以每週一次播放（1993年7月起改由無綫明珠台播放直至2017年9月停播，2018年8月改由奇妙電視旗下嘅香港國際財經台播放）。

2017年1月9日至2017年3月31日，港台電視推出60集節目《時代的記錄—鏗鏘集》，由李家文、高芳婷主持，節目由《鏗鏘集》三十幾年，過千個故事當中，嘗試梳理出香港城市脈搏嘅起伏高低，以專題形式同觀眾回顧香港歷史。

2019年7月29號，《鏗鏘集》播出節目《721 元朗黑夜》，介紹元朗襲擊事件嘅事發經過。節目按時序重組當晚從現場拍攝嘅唔同片段，訪問當事人，質問警方點解喺當時失蹤。就喺影片獲得網民嘅讃好，喺YouTube同Facebook上獲得300多萬點擊量時，消息指無綫會抽起下星期嘅節目。不過，節目組之後喺Facebook專頁回應市民嘅憂慮，澄清原星期一時段會一連四星期播放《鏗鏘說》，新一期《鏗鏘集》改爲星期三晚7點半喺港台電視31、31A播出。

《鏗鏘集》因爲涉及敏感嘅時事題材，成日畀中國大陸封殺，當喺無綫電視翡翠台直播時，廣東有線會用預先錄製節目覆蓋部份或者全部內容。但中國大陸人能夠喺香港電台嘅官網上睇到鏗鏘集嘅全部內容。鑑於通訊局喺2020年3月4號宣佈撤銷商營免費電視台播放港台節目規定，無綫電視第二日開始即刻抽起所有港台節目而改播其他節目，《鏗鏘集》自此唔再喺無綫電視播出。

### 片頭變遷
1989年以前，《鏗鏘集》節目並無開頭動畫，淨係用標題說明，但每集廣告過場則有動畫提示。1989年以後，《鏗鏘集》就啟用開頭動畫。歷年嚟開頭動畫有唔同改革，但保留「透明波擊打標題立體字並發出響聲」嘅經典動畫。

## 各集列表

以下係歷年每集嘅首播日期同主題。 

### 2018
2018-12-31 一切由心造2018-12-24 情騙2018-12-17 填海巨輪前2018-12-10 韓迷星夢2018-12-03 天氣不似預期2018-11-26 反抗的畫筆2018-11-19 自食其膠2018-11-12 審訊前夕2018-11-05 脂味2018-10-29 街市空置2018-10-22 痛不「育」生2018-10-15 初衷2018-10-08 尋人啟示2018-10-01 改革開放四十年之中國式創造2018-09-24 全民「山竹」記2018-09-17 「大媽」的後殺街生活2018-09-10 觸不到的紅線2018-09-03 大小白象?2018-08-27 切膚之痛2018-08-20 電競人生2018-08-13 我看到了你的美2018-08-06 炒車位2018-07-30 差之毫釐2018-07-23 國歌法2018-07-16 你的愛是穿透鐵窗的陽光2018-07-09 深耕2018-07-02 性本善2018-06-25 隔著玻璃說的話2018-06-18 廣東話2018-06-11 一龕難求2018-06-04 風中之燭2018-05-28 三中商2018-05-21 土地大辯論2018-05-14 川震十年‧下 殤痕2018-05-07 川震十年‧上 未忘人2018-04-30 誰主工會2018-04-23 賣生果的人2018-04-16 命運協奏曲2018-04-09 P圖人生2018-04-02 搵食艱難2018-03-26 鏗鏘四十關鍵詞：訴說 ‧ 四十故事2018-03-19 鏗鏘四十關鍵詞：尋回‧青春記憶2018-03-12 意料之外2018-03-05 DQ風波下的補選2018-02-26 隱青阿明2018-02-19 與狗為伴2018-02-12 童書.共讀2018-02-05 低端人口2018-01-29 數字沒有說出的...2018-01-22 君子之爭2018-01-15 榮神益人2018-01-08 整筆撥款2018-01-01 快樂元旦B 

### 2017
2017-12-25 為妳圓一個夢2017-12-18 血牙2017-12-11 消失中的禾花雀2017-12-04 廢膠圍城2017-11-27 智慧城市2017-11-20 媽媽的告白2017-11-13 另一片天2017-11-06 青春的苦澀2017-10-30 活在高鐵陰影下2017-10-23 求安身2017-10-16 單車成災2017-10-09 睇病難2017-10-02 出租情人2017-09-25 逆權少年2017-09-18 走過凡間的天使2017-09-11 長期短租2017-09-04 同性婚姻2017-08-28 安全為上2017-08-21 最緊要好玩2017-08-14 老伴2017-08-07 工傷之後2017-07-31 野鳥為鄰2017-07-24 未來的自由2017-07-17 鉛慌未了2017-07-10 無聲說2017-07-03 數。說二十年2017-06-26 回歸廿周年系列三之說好的一國兩制2017-06-19 回歸廿周年系列二之走鋼索的人2017-06-12 回歸廿周年系列一之這麼近 那麼遠2017-06-05 拉鋸戰2017-05-29 小三評估的迷思2017-05-22 電梯安全2017-05-15 花開了2017-05-08 再思大學之道2017-05-01 我兒患了罕有病2017-04-24 拒絕當樓奴2017-04-17 運動場上2017-04-10 思裂的我2017-04-03 真假諮詢2017-03-27 選委的抉擇2017-03-20 無票者的聲音2017-03-13 垃圾何價2017-03-06 一線之差2017-02-27 STEM：科學, 科技, 工程, 數學2017-02-20 大數據2017-02-13 家.傭之間2017-02-06 爭議聲中的司法覆核2017-01-30 趁墟2017-01-23 共處共存2017-01-16 特首的承諾2017-01-09 走過四十年2017-01-02 信興。八十 

### 2016
2016-12-26 顛倒的時代2016-12-19 迷你生活2016-12-12 選戰前奏2016-12-05 科技的枷鎖2016-11-28 法團唔易做2016-11-21 e世代2016-11-14 如何教下去?2016-11-07 所為何事?2016-10-31 電子學習2016-10-24 地圖說故事2016-10-17 預繳陷阱2016-10-10 光屋2016-10-03 此地不留人2016-09-26 酷熱日常2016-09-19 禁土必爭2016-09-11 十年一刻2016-09-04 八月2016-08-07 活出牲天2016-07-31 文革五十年(下)2016-07-24 文革五十年 (上)2016-07-17 夜未眠2016-07-10 一紙之諾2016-07-03 回歸十九年2016-06-26 一帶一路。無所求2016-06-19 一帶一路。好日子2016-06-12 一帶一路。協奏曲2016-06-05 我的六四印象2016-05-29 巾幗不讓鬚眉 鬚眉不讓巾幗2016-05-22 重生2016-05-15 褪色天堂2016-05-08 其實你是個天使2016-05-01 我要告老闆2016-04-24 一餐飯2016-04-17 近看大嶼2016-04-10 保健潮2016-04-03 歷史的補白2016-03-27 廣東話 VS 普通話2016-03-20 難民真與假2016-03-13 退休保障，前路茫茫2016-03-06 誰主棕地?2016-02-28 誰播下仇恨的種籽2016-02-14 廢校.重生2016-02-07 真‧放工2016-01-31 消失的界線2016-01-24 版權戰2016-01-17 民主的呼喊2016-01-10 深水埗天光到午夜2016-01-03 螢之光(下) 

### 2015
2015-12-27 螢之光(上)2015-12-20 命懸一念2015-12-13 老障無依2015-12-06 無言的樹2015-11-29 讓未來看得見2015-11-22 尋找區議會的……2015-11-15 一網食盡2015-11-08 玩轉童年2015-11-01 活化代價2015-10-25 大逃亡（下）求存2015-10-18 大逃亡（上）求生2015-10-11 鉛之患2015-10-04 天秤上的法治2015-09-27 傘後。一年2015-09-07 小孩滿屋2015-08-31 七十年‧終戰未終2015-08-24 七十年‧戰爭的記憶2015-08-17 集資圓夢2015-08-10 時裝@hk2015-08-03 但願你醒來2015-07-27 老.何所依2015-07-20 脫軌2015-07-13 中國大媽2015-07-06 落地生根難2015-06-29 路盡‧未盡2015-06-22 表決時刻2015-06-15 生。不由己2015-06-08 活在工廈2015-06-01 餐桌上的鹽和糖2015-05-25 從傳統到現代2015-05-18 香港Start Up2015-05-11 50、60、702015-05-04 瘋狂的木頭2015-04-27 選舉的意義2015-04-20 反水貨客少年2015-04-13 掌聲過後2015-04-06 前進吧，新加坡2015-03-30 胖我難行2015-03-23 殊途同歸2015-03-16 遲來的春天?2015-03-09 一人一票的迷思2015-03-02 誰的歷史任務2015-02-23 醫保抉擇2015-02-16 青春的眼淚2015-02-09 性訴2015-02-02 尋。英語2015-01-26 人人做業主？2015-01-19 維修...圍收?2015-01-12 通識中的政治2015-01-05 飲水思源 

### 2014
2014-12-29 燈火的盡頭2014-12-22 功課奴隸2014-12-15 未完的運動2014-12-08 一擊即發2014-12-01 被遺忘的故事2014-11-24 我看見天使2014-11-17 我家的兒子2014-11-10 無家的貓狗2014-11-03 雨傘滿月2014-10-27 心之所安2014-10-20 一個不能少2014-10-13 社企唔易做2014-10-06 守護未來2014-09-29 甦生的路2014-09-22 母親的抉擇2014-09-14 簡樸之美2014-09-07 如何走下去2014-08-31 近看海洋2014-08-24 美麗陷阱2014-08-17 同班同學 (下)2014-08-10 同班同學 (上)2014-08-03 做夢者如是說2014-07-27 空白的歷史2014-07-20 警界線2014-07-13 小城之春2014-07-06 吶喊2014-06-29 回歸十七年　艱險我奮進2014-06-22 高鐵何價?2014-06-15 用電思源2014-06-08 六四廿五年-扎根2014-06-01 六四廿五-囚語2014-05-25 我們的幼稚園2014-05-18 福兮禍所伏2014-05-11 給我一個家2014-05-04 吾將上下而求索2014-04-27 霧霾北京2014-04-20 等候.下一班列車2014-04-13 迫爆香港2014-04-06 太陽花世代2014-03-30 人搵工，工搵人2014-03-23 廣東話2014-03-16 開放資訊2014-03-09 福島。核災三年2014-03-02 異鄉家傭2014-02-23 自家學習2014-02-16 風雨中抱緊自由2014-02-09 廉政四十年2014-02-02 漂泊的舞台2014-01-26 對岸的孩子看過來2014-01-19 新香港人2014-01-12 薄後重慶2014-01-05 惜字如金 

### 2013
2013-12-29 不包括的土地2013-12-22 功成不必我在2013-12-15 融合路遙遙2013-12-08 球變2013-12-01 細味盤中飧2013- 11-24 誰知盤中飧2013-11-17 中西醫齊下2013-11-10 重建輓歌2013-11-03 古洞不息2013-10-27 等待星光燦爛2013-10-20 不只一個夢2013-10-13 變裂2013-10-06 驪歌再唱2013-09-29 今年國慶沒煙花2013-08-05 誰來愛我們2013-07-29 雌雄莫辨2013-07-22 畫外的聲音2013-07-15 我媽媽無罪2013-07-08 七一‧今天應該很高興2013-07-01 七一．行行重行行2013-06-24 跨不過的障礙2013-06-17 識食有機2013-06-10 變2013-06-03 燈泡的迷思2013-05-27 上品無寒門？2013-05-20 我係湊仔公2013-05-13 是天災也是人禍2013-05-06 愛國愛港的身影2013-04-29 店難留2013-04-22 勞動者的哀歌2013-04-15 土地是怎樣煉成的2013-04-08 路漫漫兮2013-04-01 蛻變時機2013-03-25 天使駕到2013-03-18 沙士十年：沉重的一課2013-03-11 沙士十年：艱險的一課2013-03-04 忍無可忍2013-02-25 非請勿進2013-02-18 刀尖上跳舞2013-02-11 歲月留情2013-02-04 志不窮2013-01-28 退休‧退憂2013-01-21 前路?2013-01-14 媽，我被捕了2013-01-07 我的導盲犬

### 2002

### 2001

### 2000

## 爭議
### 編導查車牌報道元朗襲擊事件被捕上訴後裁無罪

2020年11月3號，警方拘捕《鏗鏘集》編導蔡玉玲，被指製作元朗721事件週年追蹤節目《721誰主真相》期間查閱車主資料時涉嫌虛假陳述，取得有關車主嘅個人資料後用喺唔符合聲明所指用途，違反《道路交通條例》第111（3）條，暫控兩項「爲取得道路交通條例下嘅證明書而作出虛假陳述」罪。新界北總區重案組警員到其位响美孚清麗苑嘅住所搜查，之後將佢帶返大埔警署，到同日晚上10點幾獲准保釋，案件喺11月10號喺粉嶺裁判法院提堂。蔡玉玲離開警署時表示拘捕記者事件恐怕讓公眾擔心警方係否藉此打壓新聞自由，甚至會會否爲新聞工作者帶嚟寒蟬效應，不利香港或港人。但同時呼籲同業繼續「信守價值，無畏無懼無私」。

事件亦震動新聞界。香港記者協會、香港電台節目製作人員工會等8間傳媒工會組織發聲明，嚴正要求警方交代，並且對警方橫蠻無理同埋荒誕嘅行動表示極度震驚同埋憤怒。廣播處長梁家榮形容今次事件確係少有，關注會唔會出現寒蟬效應，認爲成個新聞界應該認真看待事件。民主黨立法會議員林卓廷批評警方拘捕追查真相嘅記者，但就唔拉7．21事件當日好多個仍然在逃嘅白衣人，認爲非常荒謬。

美國國務院首席副發言人布朗曾喺美國駐港澳總領事館嘅facebook專頁發帖，表示對事件同新聞自由深表關注。

警方話接獲市民投訴，指有人喺電視節目中公開報道車主相關資料，懷疑侵犯個人私隱。調查後拘捕一名37歲女子，涉响2020年5至6月，透過運輸署「車輛登記細節證明書」網上系統，取得相關車主嘅個人資料。而根據查閱車牌網上系統，申請資料時需要喺「進行法律程序」、「買賣車輛」同埋「其他有關交通同埋運輸嘅事宜」選項中選擇一項，但冇一項同新聞工作相關。而因反修例運動期間，有警員車牌被「起底」後，網民發現原本申請用途「其他，請註明」一項，改爲現時嘅「其他有關交通同埋運輸嘅事宜」。

2021年3月24日，單嘢喺西九龍裁判法院開審，10幾名港台節目製作人員工會成員同港台前員工到庭聲援。辯方陳詞嗰陣指出，佢查冊係為咗搵返當日係乜嘢車輛運武器畀疑似施襲者，所以屬於交通事宜，陳述都係真嘅，採訪明顯涉及公共利益。而控方就話採訪同報道唔係交通運輸事宜，同時認為車主嘅資料係私隱，車主有合理期望對有關資料唔會被傳媒用嚟做唔係同交通運輸有關嘅用途。辯方反駁話法例冇講運輸署長有權規限查冊嘅原因。主任裁判官徐綺薇裁定被告表面證供成立。單嘢喺同年4月22日裁決，主任裁判官徐綺薇認為運輸署長有權限制申請必須符合同「交通及運輸」有關嘅目的，確保資料唔會被市民濫用，對車主私隱造成好大嘅問題。被告應該考慮用其他方法攞資料，例如向運輸署提出書面申請，而唔係作出虛假陳述。蔡玉玲兩項「明知而作出要項上虛假嘅陳述」罪罪名成立，每項罪名罰款3000蚊，夾埋6千。佢同時係元朗721事件中第一個被定罪判刑嘅人，亦都係第一次有記者因查冊而俾人定罪。

蔡玉玲聽到判決之後用紙巾抹眼淚，佢話唔認同判決，形容個結果令人傷心同難受。8個新聞工會同團體發表聯合聲明，話正常採訪工作被判違法，係狠狠咁摧毀香港淨低嘅新聞自由，嚴重衝擊第四權，令新聞自由響起喪鐘。對此感到心情沉重，悲憤莫名，痛心疾首。傳媒界亦指出裁判官徐綺薇嘅講法唔合理、矛盾而且違反公義。2021年5月5日，蔡玉玲喺Facebook透露會就單嘢提出上訴，形容係為咗追求公義。

2023年6月5日，香港終審法院頒下判詞，裁定蔡玉玲上訴得直，撤銷佢嘅定罪同刑罰。新聞行政人員協會同記者協會歡迎呢個裁決。

## 收視
《鏗鏘集》綜合經香港電台網站、流動程式、香港電台YouTube頻道同埋Facebook專頁統計，响2020年3月14日經Facebook專頁發布「十大最多瀏覽人次集數」，當中最高收視嘅「721元朗黑夜」瀏覽次數超過840萬次。

## 播映頻道
#### 現時播映頻道
*港台電視31（2014年到而家）
*香港國際財經台（2018年到而家）
#### 已取消播映頻道
*無綫電視
**翡翠台（中文版，1978年至2020年）
**明珠台（英文版，1993年至2017年）
*亞洲電視英文台／鑽石台／國際台（英文版，1986年至1992年）
**英文台（1986年至1987年，頻道改名）
**鑽石台（1987年至1989年，頻道改名）
**國際台（1989年至1992年）
*港台電視31A（2016年至2020年）

## 參考

## 睇埋
*香港電台

## 出面網頁
*
*
*香港電台電視部YouTube頻道 - 鏗鏘集 (Hong Kong Connection)
*鏗鏘集Podcast重溫
*《鏗鏘集》得獎節目
*《鏗鏘集》1978年迄今嘅節目資料庫